CELEX: 32014R0102
Language: bg
Date: 2014-02-04 00:00:00
Title: Регламент за изпълнение (ЕС) № 102/2014 на Комисията от 4 февруари 2014 година за изменение на Регламент (ЕО) № 872/2004 на Съвета относно по-нататъшни рестриктивни мерки по отношение на Либерия

5.2.2014   
            
            
               BG
            
            
               Официален вестник на Европейския съюз
            
            
               L 34/4
            
         
      РЕГЛАМЕНТ ЗА ИЗПЪЛНЕНИЕ (ЕС) № 102/2014 НА КОМИСИЯТА
   
   от 4 февруари 2014 година
   за изменение на Регламент (ЕО) № 872/2004 на Съвета относно по-нататъшни рестриктивни мерки по отношение на Либерия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 872/2004 на Съвета от 29 април 2004 г. относно по-нататъшни рестриктивни мерки по отношение на Либерия (1), и по-специално член 11, буква а) от него,
   като има предвид, че:
   
               (1)
            
            
               В приложение I към Регламент (ЕО) № 872/2004 са изброени физическите и юридическите лица, органите и образуванията, обхванати от замразяването на финанси и икономически източници съгласно този регламент.
            
         
               (2)
            
            
               На 23 декември 2013 г. Комитетът по санкциите на Съвета за сигурност на ООН, създаден в съответствие с Резолюция 1521 (2003) относно Либерия, реши да извади едно лице от списъка на лицата, групите и образуванията, за които замразяването на финанси и икономически източници следва да се прилага.
            
         
               (3)
            
            
               Поради това приложение I следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 872/2004 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко в държавите членки в съответствие с Договорите.
      Съставено в Брюксел на 4 февруари 2014 година.
      
         
            За Комисията, от името на председателя,
         
         
            началникът на Службата за инструментите в областта на външната политика
         
      
   
   
      (1)  ОВ L 162, 30.4.2004 г., стр. 32.
   
      ПРИЛОЖЕНИЯ
      Приложение I към Регламент (ЕО) № 872/2004 се изменя, както следва:
      Следното вписване се заличава:
      
         „Benoni Urey. Дата на раждане: 22.6.1957 г. Паспорти: а) либерийски дипломатически паспорт: D-00148399, б) паспорт на морски комисар: D/002356. Други данни: бивш комисар по морските въпроси на Либерия.“